ANC-premier spandeer glo R5,1 miljoen op Gupta-media - Maroela Media
“Die premier se kantoor het die afgelope ses jaar R4,7 miljoen aan advertensies in The New Age spandeer en meer as R460 000 tussen Mei 2015 en Augustus 2016,” het John Moodey, DA-leier in Gauteng, gesê.
“Die ANC in Gauteng wil homself graag distansieer van die nasionale ANC en die Guptas, maar tog finansier hulle steeds hul propagandakoerant en uitsaaikanale,” het hy bygevoeg.
Die kantoor van die premier se algehele advertensiebegroting was meer as R127 miljoen vir die afgelope sewe jaar. “Die premier se propagandamasjinerie is baie besig om ŉ glansbeeld te skilder van ŉ premier wat hard werk. Die realiteit op grondvlak is egter heeltemal ŉ ander storie.”
Die DA in Gauteng sal steeds spandering wat advertensies betref monitor asook die ANC in Gauteng se verbintenis met Gupta-media.
“Ons hoop dat nog talle ander Suid-Afrikaners hul oë sal oopmaak en die ANC sal sien vir dit wat dit is – ŉ mislukte organisasie wat bedreig word. Daar is geen verskil tussen die ANC in Gauteng en die nasionale ANC nie. Hulle werk saam om pres. Jacob Zuma en sy korrupte kaders, die Guptas, te beskerm,” het Moodey gesê.
Die stadsrade het hopeloos te veel van die belasting betalers se geld in hul bankrekening waaroor daar absoluut geen verantwoording gedoen hoef te word nie. Die kontrole en beheer vanaf die tesourie asook die ouditeur generaal se kant af gaan my verstand te bowe en is om die minste te se maar uiters power gegewe die miljarde wat deur stadsrade en munisipaliteite onnodig vermors word.
“n Mislukte organisasie wat bedreig word”
En dít nogal van die DA (aka Dom-Astrant)
Mag hulle mekaar uitwis
LOL @ dom-astrant ! Dan is die VF minus net D O M ! :)
Skuus maar WAT is adverteer? Soos in WAT was.die actual advertensie? Of was dit n COLOUR BY NUMBERS bladsy wat net een nommer het om te connect? Met n ZUPTOPIA Tshirt en n kospakkie van kits wors as.prys? ABSURD die bedrae wat ter sprake is wat bloot “spandeer” word!!!!!